Idoia Etxeberria Elortza

**Idoia Etxeberria Elortza** (Oñati, Gipuzkoa, 1977) gipuzkoar kazetari eta idazlea da.
[thumb|[Badihardugu|Badihardugu euskara Elkartea]]
2001ean kazetari hasi zen lanean, hasieran *Euskaldunon Egunkaria*n eta ondoren *Berria*n. 2009tik Badihardugu euskara elkartean egiten du lan, Euskal Herriko Ahotsak eta 101 eLe proiektuetan. Elkarrizketak egiten ditu, bideoan, eta baita ikus-entzunezkoen gidoiak ere, jasotako testigantzak oinarri hartuta. Besteak beste, Ahotsak Ikasgelan proiektuaren arduraduna da eta Oñatiko hitanoa biziberritzeko sortu zen Ingo xonau! proiektuaren koordinatzailea.

## Idazlea 
2001. urtean, Olerti Etxearen Bakarrizketa Dramatikoen l. lehiaketa irabazi zuen, *Bakartxo* lanarekin. Antzezlana argitaratu egin zen, eta antzeztu: Ainhoa Alberdi zen protagonista. 

2012an Xabier Lizardi saria irabazi zuen *Ez dago argi* lanagatik. 

2014an, *Erdaldun berrien kluba* antzezlana idatzi zuen, Arrasate Euskaldun Dezagun (AED) elkartearentzat; Olatz Pagaldaik antzeztu zuen.  

Iritzi artikuluak ere idatzi ditu: *Kontzejupetik* hilabetekarian (1999-2002), *Berria*n (2012-2013) eta *Goiena* astekarian (2010-2020).  

*Amantalen ahotsa* ikuskizunaren sortzaileetako bat da (2011). 

2011n, Gidoigintza Ikastaroa egin zuen Donostiako Larrotxene kultur etxean, eta film labur bat zuzentzeko aukera izan zuen: *Aita antza*.

### Argitalpenak 
* *Gutiziak* (elkarlanean) (Txalaparta, 2000)
* *Gerrako garrak Oñatin* (elkarlanean) (Intxorta, 2011)
* *Ez dago argi* (Elkar, 2012, )
* *Lan eta lan, emakumea Bergaran* (Badihardugu, 2014)
* *Jira bueltan: Betiko 50 kanta eta jolas* (Badihardugu, 2017)
* *Oñatiko hika poltsikaran*(Badihardugu, 2020)
Antzezlanak
* *Bakartxo* (2001, Zarauzko Olerti Etxea)
* *Erdaldun berrien kluba* (2014, AED)

## *Euskal Herriko Ahotsak* 
[thumb|[Euskal Herriko Ahotsak|Ahotsak.eus webgunea|280x280px]]Debaren ibarreko Badihardugu euskara elkarteak 2003an  sortu zuen Ahotsak proiektua sortu zuen. Ordutik gaur arte, Euskal Herriko ahozko ondarea biltzen eta zabaltzen jardun dute proiektuko kideek. Idoia Etxeberria horietako bat da. 2009tik ari da buru-belarri denetariko egitasmoak antolatzen. Berez Ahozko ondarea jasotzea eta zabaltzea da helburu, nagusia alderdi linguistikotik —euskalkiak— eta edukiaren aldetik: historia, etnografia, abestiak, oroimen historikoa... Azken finean, *Ahotsak.eus* ahozko ondarearen artxibo bat da; online dago, eta erabilera librekoa da. Euskarazko ahozko corpusik handiena daukagu jasota.
thumb|Gazte Gara Gazte (GGG).
Proiektu horren barruan gutxienez 500 elkarrizketa grabatu ditu Etxeberriak. Bereziki 75 urtetik gorakoak elkarrizketatzen dituzte, euskalkiak eta garai bateko historia jasotzeko, desagertu aurretik. Gerra aurretik jaiotako belaunaldi hori, adibidez. Azkenaldian, hurrengo belaunaldia ere elkarrizketatzen ari dira. Besteak beste, 1960ko eta 1970eko hamarkadetako historia jasotzeko. 2023an, Bergaran [Gipuzkoa] eta Elgoibarren [Gipuzkoa] euskararen historia soziala jaso eta hedatzen aritu dira, adibidez. *Gazte gara gazte* proiektuan, gazteei egiten dizkiete elkarrizketak.

Egindako elkarrizketez gain, berrehun proiektutik gora batzen ditu Ahotsak proiektu nagusiak. 2023an, adibidez, hitanoa bultzatzeko proiektuekin ari ziren.
* 2012:  Xabier Lizardi saria irabazi zuen *Ez dago argi* lanagatik.

Fitxategi:Ahotsak.eus_02.jpg|Ahotsak.eus taldea Eibarren
Fitxategi:Anton_Abbadia_ahotsak2018_saria.jpg|Abadia saria jasotzen 2018an

## Erreferentziak 
## Kanpo estekak 
* Elkarrizketa: Nondik gatozen ez badakigu, ez dugu jakingo nora joan Berria, 2023.12.26